《题南岳夫人图并序》
明代·王恭

彼美人兮何得仙，鍊太和兮保长年。驮白牛兮降朱鸟，心黄庭兮口不言。

质姱嫭兮心澹静，巧靥辅兮体轻便。发鬓云驻兮肤莹雪，规脩蛾兮目成■。

曳霓裳兮结罗袜，被纹縠兮云锦鲜。错木难兮佩明月，丹胡卢兮腰下悬。

挟两婴兮先僮婢，负躨跜兮如远邅。萼绿婉娈，麻姑比肩。

幽渺沕穆，委蛇蹁跹。倏鸾翔兮千仞，忽龙游兮九渊。

御祥飙兮复褰举，仙之人兮俨若旋。衡山岩㠂，㟏岈层颠。

绛楼彤楹，泥丸丹田。独舂容兮于大道，众莫知其玄之又玄。

余既觌芳仪而自失兮，神恍恍而内迁。邈灵爽兮不予顾，山寂寂兮水溅溅。

荒唐诞幻不可测，漫汗丹青那可传。

作者简介：王恭（1343-？），字安仲，长乐沙堤人。家贫，少游江湖间，中年隐居七岩山，为樵夫20多年，自号“皆山樵者”。善诗文，与高木秉、陈亮等诸文士唱和，名重一时。诗人王 曾为他作《皆山樵者传》。明永乐二年（1404年），年届六十岁的王恭以儒士荐为翰林待诏，敕修《永乐大典》。永乐五年，《永乐大典》修成，王恭试诗高第，授翰林典籍。不久，辞官返里。王恭作诗，才思敏捷，下笔千言立就，诗风多凄婉，隐喻颇深。为闽中十才子之一，著有《白云樵集》四卷，《草泽狂歌》五卷及《风台清啸》等。